Diari Oficial de la Generalitat Valenciana


Sumari del DOGV 6164, del 14-12-2009 (2009/14996)

Acord del Ple, de 27 d'octubre de 2009, d'acceptació de la delegació realitzada per la Comunitat de Regants d'Azuébar en la Diputació Provincial de Castelló de la prestació del servei de recaptació en via executiva.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14167


Data del document
:   27-10-2009

Organisme emissor
:   Diputacio Provincial de Castelló

Tipus de document
:   Informació Pública

Acord del Ple, de 27 d'octubre de 2009, d'acceptació de la delegació realitzada per la Comunitat de Regants d'Azuébar en la Diputació Provincial de Castelló de la prestació del servei de recaptació en via executiva. [2009/14129]  
Acord adoptat en sessió ordinària del Ple de la Diputació Provincial celebrat el dia 27 d'octubre de 2009.   
Dictamen proposta d'acceptació de la delegació realitzada per la Comunitat de Regants d'Azuébar en la Diputació Provincial de Castelló, de la prestació del servei de recaptació en via executiva.   
«Vist que la Comunitat de Regants d'Azuébar, en Assemblea General, celebrada el dia 30 de març de 2009, va adoptar, entre altres, l'acord següent:   
Sisé. Delegació en la Diputació Provincial de Castelló de la prestació del servei de recaptació en via executiva.   
Vistos els antecedents per a delegar en la Diputació Provincial de Castelló la gestió recaptatòria en via executiva, respecte a les quantitats degudes pels seus usuaris i, reconeguda la seua necessitat, es va sotmetre a votació la proposta d'acord formulada sobre això, i es va acordar, per unanimitat, el següent:   
«Vista l'Ordenança fiscal reguladora de la taxa per prestació dels serveis de gestió, inspecció i recaptació de la Diputació de Castelló i, a l'empara del que preveu l'article 209 del Reglament de la Llei d'Aigües, en relació amb el text refós aprovat per Reial Decret Legislatiu 1/2001, de 20 de juliol:   
1. S'efectua delegació expressa en la Diputació de Castelló perquè, a través del seu Servei de Gestió, Inspecció i Recaptació, i amb efectes des de l'1 de novembre de 2009, realitze les funcions de recaptació en via executiva, de les quantitats degudes a la Comunitat de Regants d'Azuébar pels seus usuaris, respecte de les quals s'haja dictat provisió de constrenyiment.   
2. Correspondrà a la Comunitat de Regants d'Azuébar:  
a) Resoldre els recursos i incidències relacionades amb les liquidacions dels deutes a recaptar.   
b) Expedir les provisions de constrenyiment i resoldre els recursos de reposició interposats contra aquestes, així com tramitar i resoldre les sol·licituds de suspensió de l'acte impugnat en aquesta via.   
c) Acordar la declaració de crèdit incobrable.   
3. Correspondrà a la Diputació de Castelló, en virtut d'aquesta delegació, totes les actuacions que tinguen a veure amb el procediment de constrenyiment no esmentades en el punt anterior, entre altres:   
a) Resoldre les sol·licituds d'ajornament i fraccionament del pagament dels deutes en període executiu.  
b) Resoldre les terceries que es puguen promoure en el procediment de constrenyiment.   
c) Conéixer i resoldre els recursos de reposició interposats contra els actes de gestió recaptatòria de Castelló així com tramitar i resoldre, si escau, les sol·licituds de suspensió de l'acte impugnat.   
d) La defensa dels drets de cobrament relatius als recursos que es troben subjectes a procés concursal.   
e) L'adopció de mesures cautelars.   
f) L'execució de garanties.   
Tot això de conformitat amb el Text Refós de la Llei d'Aigües, aprovat per Reial Decret Legislatiu 1/2001, de 20 de juliol, i la resta de legislació aplicable que permet a les comunitats de regants, com a corporacions de dret públic sotmeses a l'ordenament administratiu, delegar la recaptació de les liquidacions associades a deutes per elles exigibles, en òrgans de recaptació de l'administració, i en virtut de la normativa d'aquests s'adopta aquest acord en els termes expressats.»   
Considerant que el Text Refós de la Llei d'Aigües, aprovat per Reial Decret Legislatiu 1/2001, de 20 de juliol i la resta de legislació aplicable, permet a les comunitats de regants, com a corporacions de dret públic sotmeses a l'ordenament administratiu, delegar la recaptació de les liquidacions associades a deutes per elles exigibles, en òrgans de recaptació de l'administració.   
Considerant que l'article 7.2 del Text Refós de la Llei Reguladora de les Hisendes locals, disposa que «L'acord que adopte el Ple de la corporació haurà de fixar l'abast i contingut de la referida delegació i es publicarà, una vegada acceptada per l'òrgan corresponent de govern, referit sempre al Ple, en el supòsit d'entitats locals en el territori de les quals estiguen integrades, en els butlletins oficials de la província i de la comunitat autònoma per a general coneixement.   
Considerant que l'esmentada delegació comporta l'assumpció, per part de la Comunitat de Regants d'Azuébar, de la normativa en aquesta matèria establida per la Diputació de Castelló via ordenança, en concret, pel que fa a les actualment en vigor, de l'Ordenança de gestió, recaptació i inspecció dels ingressos de dret públic municipals la gestió del quals ha estat delegada en la Diputació de Castelló i l'Ordenança fiscal núm. 7 reguladora de la taxa per prestació de serveis de gestió, inspecció i recaptació dels tributs i altres ingressos de dret públic, així com de les que pogueren dictar-se en un futur que afectaren la matèria delegada.   
Per allò que s'ha exposat, amb el dictamen de la Comissió d'Hisenda, Contractació i Especial de Comptes, el Ple, per majoria, acorda l'acceptació per part de la Diputació Provincial de Castelló de la delegació efectuada per la Comunitat de Regants d'Azuébar, segons l'acord assembleari de 30 de març de 2009, de les funcions que s'hi indiquen, amb subjecció a les ordenances esmentades en el considerant anterior, es procedirà a la publicació de l'esmentada delegació en els butlletins oficials de la província i de la comunitat autònoma per a general coneixement, de conformitat amb allò que disposen els articles 7 del Text Refós de la Llei. Reguladora de les Hisendes Locals i el 106.3 de la Llei 7/1985, de 2 d'abril, Reguladora de les Bases de Règim Local.»   
Castelló de la Plana, 27 d'octubre de 2009.- El president: Carlos Fabra Carreras. El secretari accidental: Manuel Pesudo Esteve.